open-index/open-wikipedia-markdown huggingface dataset:
Εμανουέλ Κονέ

Ο **Κουαματιέν Εμανουέλ Κονέ** (*Kouamatien Emmanuel Koné,* γεννημένος στις 31 Δεκεμβρίου 1986) είναι Ιβοριανός επαγγελματίας ποδοσφαιριστής, ο οποίος αγωνίζεται ως επιθετικός μέσος για το Λεβαδειακό. 

## Σταδιοδρομία σε συλλόγους
Τον Ιανουάριο του 2008, αποχώρησε από την ΑΣΕΚ Μιμοζά για να μετακινηθεί στην Κλουζ της Λίγκα Ι. Το Νοέμβριο του 2011, αποδεσμεύτηκε από την Κλουζ και μετά από τρεις εβδομάδες δοκιμών με τη Σεντάν, υπέγραψε μαζί της συμβόλαιο 2,5 ετών. 

Στις 10 Αυγούστου 2013, ο Λεβαδειακός ανακοίνωσε την απόκτηση του με διετές συμβόλαιο. Στις 19 Φεβρουαρίου 2015, ο Κονέ κατηγόρησε το σύλλογο ότι δεν του επιτρέπουν να συμμετάσχει στις προπονήσεις, εφόσον δεν είναι θετικός για την προέκταση του συμβολαίου του, που λήγει στο τέλος της σεζόν. Σύμφωνα με αναφορές, ο Κονέ έμεινε σε ξενοδοχείο, αλλά ο σύλλογος δεν του κάλυπτε τα έξοδα, ενώ η οικογένειά του αναγκάστηκε να επιστρέψει στη Γαλλία. Από την άλλη πλευρά, ο σύλλογος αρνήθηκε τους ισχυρισμούς του, καθώς επιμένει ότι ο παίκτης άφησε το Λεβαδειακό χωρίς προειδοποίηση και ήταν αυτός που εξέφρασε την επιθυμία να φύγει από την ομάδα, καθώς σκέφτεται μια προσφορά από μια ομάδα του Κατάρ. Ο Λεβαδειακός ισχυρίζεται επίσης, ότι ο Κονέ επέστρεψε πίσω αργότερα, καθώς η πιθανή του μετακίνηση κατέρρευσε. 

Την 1η Ιουλίου 2015, προέβη σε προφορική συμφωνία με τη Βέροια, αλλά τελικά υπέγραψε συμβόλαιο με τον Απόλλωνα Σμύρνης. 

Στις 25 Ιανουαρίου 2019, ο Λεβαδειακός ανακοίνωσε επίσημα την επιστροφή του με ελεύθερη μεταγραφή. 

## Διεθνής σταδιοδρομία
Έπαιξε για την Ακτή Ελεφαντοστού στους θερινούς Ολυμπιακούς του 2008 στο Πεκίνο. Επίσης, ήταν μέλος της ομάδας για το Παγκόσμιο Κύπελλο του 2010 στη Νότια Αφρική. 

## Διακρίσεις

### Συλλογικές

; ΑΣΕΚ Μιμοζά 

* Πρωτάθλημα Ακτής Ελεφαντοστού : 2004, 2005, 2006 
* Κύπελλο Ακτής Ελεφαντοστού : 2005, 2007 

; Κλουζ 

* Πρωτάθλημα Ρουμανίας : 2008 
* Κύπελλο Ρουμανίας : 2008, 2009  

## Παραπομπές


## Εξωτερικοί σύνδεσμοι

* 

Κατηγορία:Ιβοριανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ακτής Ελεφαντοστού
Κατηγορία:Ποδοσφαιριστές στους Θερινούς Ολυμπιακούς Αγώνες 2008
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές ΑΣΕΚ Μιμοζά
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ποδοσφαιριστές ΤΦΡ Κλουζ
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές ΚΣ Σεντάν-Αρδέννες
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Απόλλων Σμύρνης
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ξένοι ποδοσφαιριστές στη Ρουμανία
Κατηγορία:Ποδοσφαιριστές ολυμπιακής ομάδας Ακτής Ελεφαντοστού
Κατηγορία:Ποδοσφαιριστές Κυπέλλου Εθνών Αφρικής 2010
Κόναν Οσίρις

Ο **Κόναν Οσίρις**, το καλλιτεχνικό όνομα του **Τιάγκο Μιράντα** (γεννημένος στις 5 Ιανουαρίου 1989), είναι πορτογάλος τραγουδιστής και τραγουδοποιός. Αποκόμισε εθνική αναγνώριση αφού παρουσίασε το τραγούδι του "Telemóveis", με το οποίο μπήκε στο Festival da Canção 2019. Το "Telemóveis" πήγε στις κορυφαίες πορτογαλικές τάσεις του Youtube και του Spotify αμέσως μετά το δημοσίευμα του τραγουδιού. Στις 2 Μαρτίου 2019 ο Οσίρις κέρδισε το Φεστιβάλ ντα Καντσάο. Ως εκ τούτου, εκπροσώπησε την Πορτογαλία στο διαγωνισμό τραγουδιού της Eurovision 2019, στο Τελ Αβίβ. Το σκηνικό του όνομα βασίζεται στον αρχαίο αιγυπτιακό θεό Osiris και στην Ιαπωνική σειρά Future Boy Conan, από τον Hayao Miyazaki. Το τραγούδι απέτυχε να προκριθεί στον τελικό του διαγωνισμού.

## Προσωπική ζωή
Γεννήθηκε στη Λισαβόνα και έζησε στο Cacém για λίγα χρόνια μετά την αποφοίτησή του. Σήμερα ζει στη Λισαβόνα.

Το 2010 ολοκλήρωσε το πτυχίο γραφικού σχεδιασμού στο Πολυτεχνικό Ινστιτούτο του Castelo Branco. Στο ινστιτούτο συναντήθηκε με τον Rúben de Sá Osório, ο οποίος είναι προσωπικός σχεδιαστής και κομμωτής.

Εργάστηκε σε ένα από τα καταστήματα της πιο γνωστής πορτογαλικής αλυσίδας καταστημάτων sex shop, το ContraNatura, στη Λισαβόνα.

## Δισκογραφία
### Άλμπουμ
* *Cathedral* (2011)
* *Música, Normal* (2016)
* *Adoro Bolos* (2017)

### Εκτεταμένης αναπαραγωγής (ΕPs)
**Silk* (2014)

### Σίνγκλς
* "Telemóveis"

## Παραπομπές


Κατηγορία:Διαγωνισμός Τραγουδιού Eurovision 2019
Κατηγορία:Συμμετέχοντες στη Eurovision
Κατηγορία:Πορτογάλοι τραγουδιστές
Διονύσιος Ευμορφόπουλος

Ο **Διονύσιος Ευμορφόπουλος** (1780 ή 1785–1861) ήταν μέλος της Φιλικής Εταιρείας και αγωνιστής της Ελληνικής Επανάστασης του 1821.

## Βιογραφικά στοιχεία
Γεννήθηκε το 1780 ή 1785 στην Ιθάκη, ενώ η καταγωγή του ητάν από τον Μυστρά, από όπου η οικογένειά του αποχώρησε μετά τα Ορλωφικά το 1770. Ο πατέρας του ήταν ναυτικός και ήταν κυβερνήτης καταδρομικού του Λάμπρου Κατσώνη κατά τη διάρκεια των Ορλωφικών και στη συνέχεια αποχώρησε από την Ιθάκη εξασκώντας το επάγγελμά του. Στην πορεία αυτή τον ακολούθησε και ο Διονύσιος, ο οποίος όταν βρέθηκε στο Γαλάτσι της Ρουμανίας, την περίοδο 1818–19 μυήθηκε στους κύκλους της Φιλικής Εταιρείας από τους Παναγιώτη Αναγνωστόπουλο και Νικόλαο Σκουφά. Ο Διονύσιος εγκατέλειψε το επάγγελμα του ναυτικού, παραχωρώντας το σκάφος του στους συγγενείς του και αφοσιώθηκε στην προετοιμασία της Ελληνικής Επανάστασης.

Απεστάλη από τη Φιλική Εταιρεία στην Πελοπόννησο, όπου συνέβαλε στην κατήχηση ναυτικών και προεστών, ενώ αργότερα στην Κωνσταντινούπολη κατάστρωσε σχέδιο για την πυρπόληση του οθωμανικού στόλου, το οποίο όμως προδόθηκε και δεν πραγματοποιήθηκε ποτέ. Αργότερα σχεδίασε τη δολοφονία του Φιλικού Κυριάκου Καμαρηνού μιας και αυτός θεωρήθηκε επικίνδυνος για την οργάνωση. Στο ξέσπασμα της Επανάστασης βρισκόταν στην Ελλάδα και συμμετείχε σε πολλές μάχες μέχρι το τέλος του Αγώνα. Μεταξύ αυτών έλαβε μέρος στις μάχες σε Τρίπολη, Δερβενάκια, Αθήνα αλλά και τη λοιπή Στερεά Ελλάδα. Διακρίθηκε κυρίως στην Πολιορκία της Ακροπόλεως όπου πολέμησε ως επικεφαλής σώματος Επτανησίων εναντίον του Κιουταχή. Μετά το τέλος της Επανάστασης και την απελευθέρωση τιμθήκε για τη δράση του, ενώ κατά τη διάρκεια της βασιλείας του Όθωνα υπήρξε μέλος επιτροπής για τα δικαιώματα των αγωνιστών. Ακόμη, του απονεμήθηκε ο τίτλος του Υποστράτηγου της Φάλαγγας. Πέθανε το 1861 στην Πάτρα. Πριν τον θάνατό του έγραψε μία σύντομη έκθεση σχετικά με την πολεμική του δράση, την οποία έστειλε στον Φώτιο Χρυσανθόπουλο και δημοσιεύτηκε στο περιοδικό *Εβδομάδα* το 1884.

## Παραπομπές


## Εξωτερικοί σύνδεσμοι
*Διονύσιος Ευμορφόπουλος στον ''Πανδέκτη'', του Εθνικού Ιδρύματος Ερευνών.

Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
The Japanese House

H **Amber Mary Bain**, γνωστή ως **The Japanese House**, είναι Αγγλίδα τραγουδίστρια. Έχει κυκλοφορήσει τέσσερα EPs . *[[Pools to Bathe In]]* , *[[Clean (The Japanese House EP)|Clean]]* , Swim Against the Tide , και Saw You in a Dream*,* μέσω της εταιρείας Dirty Hit .   Η Bain τραγουδά και παίζει κιθάρα , συνθεσάιζερ και πλήκτρα στα τραγούδια της. Πολλά από τα κομμάτια της παράγονται από την ίδιο τη Bain και τον George Daniel του συγκροτήματος The 1975. 

Εμπνεύστηκε το ψευδώνυμο The Japanese House από ένα ακίνητο στην Κορνουάλη της Αγγλίας που ανήκε προηγουμένως στην Kate Winslet με επίπλωση που θυμίζει παραδοσιακά ιαπωνικά σπίτια τσαγιού, σε ένα από τα οποία η Bain και η οικογένειά της ζούσαν κατά της διάρκεια της παιδικής της ηλικίας. Όταν παρέμειναν στο εξοχικό αυτό σπίτι για μια βδομάδα, η Bain πόζαρε ως αγόρι, αποκαλώντας τον εαυτό της Danny. Οι εμπειρίες της επηρεάστηκαν έντονα από τη χρήση ενός ψευδώνυμου για τη μουσική της αντί για τη χρήση του δικού της ονόματος.   Η Amber Bain συνεργάστηκε στενά με τη βρετανική μπάντα The 1975  και γι' αυτό η πρώτη της περιοδεία ήταν με τη συγκεκριμένη μπάντα.  Το ντεμπούτο άλμπουμ της κυκλοφόρησε το 2019.  

## Δισκογραφία

### Studio άλμπουμ

### EP's

### Τραγούδια

## Παραπομπές


## Eξωτερικοί σύνδεσμοι

*  

Κατηγορία:Αγγλίδες τραγουδίστριες
Κατηγορία:Άγγλοι ηλεκτρονικοί μουσικοί
Κατηγορία:Άγγλοι στιχουργοί
Κατηγορία:Βρετανοί κιθαρίστες
Κατηγορία:ΛΟΑΤ μουσικοί
Αλογλιπτίνη

Η **αλογλιπτίνη** (εμπορική ονομασία **Nesina** και **Vipidia**   ) είναι ένα από του στόματος χορηγούμενο αντιδιαβητικό φάρμακο το οποίο ανήκει στην κατηγορία των αναστολέων DPP-4 (γλιπτίνες).   Η αλογλιπτίνη δεν μειώνει τον κίνδυνο καρδιακής προσβολής και εγκεφαλικού επεισοδίου.  Όπως και άλλα μέλη της κατηγορίας γλιπτινών, προκαλεί μικρή ή καθόλου αύξηση βάρους, παρουσιάζει σχετικά μικρό κίνδυνο εμφάνισης υπογλυκαιμίας και έχει σχετικά μέτρια δραστηριότητα μείωσης της γλυκόζης.  Η αλογλιπτίνη και άλλες γλιπτίνες χρησιμοποιούνται συνήθως σε συνδυασμό με μετφορμίνη σε άτομα των οποίων ο διαβήτης δεν μπορεί να ελεγχθεί επαρκώς μόνο με μετφορμίνη.  

Τον Απρίλιο του 2016, η FDA των ΗΠΑ πρόσθεσε μια προειδοποίηση σχετικά με τον αυξημένο κίνδυνο καρδιακής ανεπάρκειας.  Αναπτύχθηκε από τη Syrrx, μια εταιρεία που εξαγοράστηκε από την Takeda Pharmaceutical Company το 2005.  

## Ιατρικές χρήσεις
Η αλογλιπτίνη είναι ένας αναστολέας της διπεπτιδυλ-πεπτιδάσης-4 που μειώνει το σάκχαρο του αίματος.  

## Παρενέργειες
Βάσει κλινικών μελετών, τα ανεπιθύμητα συμβάντα περιλαμβάνουν ήπια υπογλυκαιμία, Η αλογλιπτίνη δεν συσχετίζεται με αυξημένο βάρος, αυξημένο κίνδυνο καρδιαγγειακών επεισοδίων.   Μπορεί επίσης να προκαλέσει πόνο στις αρθρώσεις, που μπορεί να είναι σοβαρός και επικίνδυνος για πρόκληση αναπηρίας.  Τον Απρίλιο του 2016, η FDA των ΗΠΑ πρόσθεσε μια προειδοποίηση σχετικά με τον αυξημένο κίνδυνο καρδιακής ανεπάρκειας.

## Πρόσβαση στην αγορά
μικρογραφία| Οι πωλήσεις δισκίων αλογλιπτίνης στην ηπειρωτική Κίνα.  Η προδιαγραφή είναι 25mg * 10 δισκία.
Τον Δεκέμβριο του 2007, η Takeda υπέβαλε μια New Drug Application (NDA) για την αλογλιπτίνη στην Αμερικανική Υπηρεσία Τροφίμων και Φαρμάκων (USFDA)  μετά από θετικά αποτελέσματα σε κλινικές δοκιμές φάσης ΙΙΙ. Τον Σεπτέμβριο του 2008, η εταιρεία υπέβαλε επίσης αίτηση έγκρισης στην Ιαπωνία   επιτυγχάνοντας έγκριση τον Απρίλιο του 2010.   Η εταιρεία υπέβαλε επίσης αίτηση χορήγησης άδειας κυκλοφορίας (MAA) εκτός των Ηνωμένων Πολιτειών, η οποία αποσύρθηκε τον Ιούνιο του 2009 λόγω ανάγκης περισσότερων δεδομένων.  Το πρώτο NDA της USFDA απέτυχε να λάβει έγκριση και ακολουθήθηκε από ένα ζεύγος NDA (ένα για την αλoγλιπτίνη και ένα δεύτερο για συνδυασμό αλoγλιπτίνης και πιογλιταζόνης ) τον Ιούλιο του 2011.   Το 2012, η Takeda έλαβε αρνητική απάντηση από την USFDA και στις δύο αυτές NDAs, αναφέροντας την ανάγκη για πρόσθετα δεδομένα.  

Το 2013, η FDA ενέκρινε το φάρμακο σε τρία σκευάσματα: ως αυτόνομο με την εμπορική ονομασία Nesina, σε συνδυασμό με μετφορμίνη με το όνομα Kazano και σε συνδυασμό με πιογλιταζόνη ως Oseni.

## Δείτε επίσης

* Σιταγλιπτίνη 

## Παραπομπές




Κατηγορία:Αντιδιαβητικά φάρμακα
Κατηγορία:Νιτρίλια
Κατηγορία:Άρθρα με αλλαγμένο αναγνωριστικό EBI
Κατηγορία:Καρβαμίδια
Κατηγορία:Πιπεριδίνες
Κατηγορία:Πυριμιδίνες
Δυτικό Πακιστάν

μικρογραφία|300x300εσ|Γεωγραφία του Δυτικού Πακιστάν|εναλλ.=Το **Δυτικό Πακιστάν** (, , ΔΦΑ: [məɣrɪbiː pɑːkɪstɑːn]; , ) ήταν ένας από τους δύο θύλακες που δημιουργήθηκαν στο σχηματισμό του σύγχρονου Κράτους του Πακιστάν μετά την Διχοτόμηση της Ινδίας το 1947. Τα σύνορα του Δυτικού Πακιστάν αντιστοιχεί με τα σύνορα του σημερινού Πακιστάν.

Μετά την ανεξαρτησία από τους Βρετανούς το 1947, το Κράτος του Πακιστάν χωρίστηκε σε δύο θύλακες, τον δυτικό και τον ανατολικό που χωρίζονταν από τη Δημοκρατία της Ινδίας. Η δυτική πτέρυγα του Πακιστάν αποτελούταν από τρεις επαρχίες με κυβερνήτη (Βορειοδυτικά σύνορα, Δυτικό Παντζάμπ και Επαρχία Σιντ), μια επαρχία με Επικεφαλής Επίτροπο (Επαρχία Μπαλουχιστάν) και την Ένωση Κρατών του Βελουχιστάν, μαζί με αρκετά άλλα ανεξάρτητα πριγκιπικά κράτη (κυρίως τα Μπαχαβαλπούρ, Τσιτράλ, Ντιρ, Χούνζα, Χαϊρπούρ και Σβατ), την Ομοσπονδιακή Περιφέρεια Πρωτεύουσας γύρω από το Καράτσι και τις φυλετικές περιοχές. Η ανατολική πτέρυγα της νέας χώρας, το νέο Ανατολικού Πακιστάν – σχημάτιζε την ενιαία επαρχία Ανατολική Βεγγάλη (συμπεριλαμβανομένης της πρώην Ασσαμέζικης περιοχής Σιλέτ).

Το Δυτικό Πακιστάν ήταν πολιτικά κυρίαρχο, παρόλο που το Ανατολικό Πακιστάν είχε πάνω από το μισό του πληθυσμού. Ωστόσο είχε δυσανάλογα μικρό αριθμό εδρών στη Συντακτική Συνέλευση. Αυτή η ανισότητα των δύο τμημάτων και η γεωγραφική απόσταση μεταξύ τους πιστεύεται ότι ήταν η αιτία για τη καθυστέρηση στην υιοθέτηση ενός νέου συντάγματος. Για την μείωση των διαφορών μεταξύ των δύο περιφερειών, η κυβέρνηση αποφάσισε να αναδιοργανώσει τη χώρα σε δύο διαφορετικές επαρχίες κάτω από τη πολιτική Μία Μονάδα που ανακοίνωσε ο Πρωθυπουργός Τσόντρι Μουχαμάντ Αλί στις 22 Νοεμβρίου 1954.

Το 1970, ο Πρόεδρος-Συνταγματάρχης Γιαχία Χαν θέσπισε μια σειρά από εδαφικές, συνταγματικές και στρατιωτικές μεταρρυθμίσεις. Αυτές οι αλλαγές καθιέρωσαν τις επαρχιακές συνελεύσεις, το κρατικό κοινοβούλιο και τα σημερινά σύνορα των τεσσάρων επαρχιών του Πακιστάν. . Την 1η Ιουλίου 1970, το Δυτικό Πακιστάν μετονομάστηκε σε "**Πακιστάν**" κάτω από το Νόμο αρ. 1970, όπου διαλύθηκε το σύστημα "Μία Μονάδα" και αφαιρέθηκε ο όρος "Δυτικό", μετονομάζοντας το σε Πακιστάν. Η σειρά δεν είχε καμία επίδραση στο Ανατολικό Πακιστάν, το οποίο διατήρησε το όνομα από το 1955. Η επόμενη χρονιά χαρακτηρίστηκε από τις σκηνές του εμφυλίου πολέμου που είχε ως αποτέλεσμα την απόσχιση του Ανατολικού Πακιστάν ως Μπαγκλαντές.

## Παραπομπές


Κατηγορία:Πρώην χώρες του Ψυχρού Πολέμου
Κατηγορία:Πρώην κράτη της Ασίας
Κατηγορία:Ιστορία του Πακιστάν
Δημήτρης Παπακωνσταντίνου

Ο ποιητής **Δημήτρης Παπακωνσταντίνου**, γεννήθηκε στη Λάρισα το 1967 και πρωτοεμφανίστηκε στον χώρο της ποίησης το 1996 με την ποιητική συλλογή " Μικρή Περιήγηση". Από τότε έχουν εκδοθεί άλλες τρεις ποιητικές συλλογές και δύο πεζογραφήματά του (νουβέλες). Είναι μέλος της Πανελλήνιας Ένωσης Λογοτεχνών και της Εταιρίας Λογοτεχνών Θεσσαλονίκης. Ποιήματα και κριτικές του πάνω σε έργα άλλων δημιουργών έχουν δημοσιευτεί κατά καιρούς σε πολλά διαδικτυακά και έντυπα λογοτεχνικά περιοδικά.Κάποια από τα έργα του έχουν αποσπάσει επαίνους και βραβεία στους πανελλήνιους διαγωνισμούς λογοτεχνίας:

*To 2016 το ποίημα, “Α-λήθεια”, απέσπασε το Α΄ βραβείο στον 5ο Πανελλήνιο Λογοτεχνικό Διαγωνισμό  της Πνευματικής Συντροφιάς Λεμεσού.
*Το 2017 η νουβέλα, *Η τροχιά του βέλους*, απέσπασε το Γ΄βραβείο στον 35ο Πανελλήνιο Λογοτεχνικό Διαγωνισμό της Π.Ε.Λ (Πανελλήνια Ένωση Λογοτεχνών).
*Το 2017 το ποίημα, “Ο τόπος μου,” απέσπασε το Α΄βραβείο στους 32ους Πανελλήνιους Δελφικούς Αγώνες Ποίησης. 

Αναλυτικά τα έργα του είναι:

# "Μικρή Περιήγηση", ποίηση. Α΄ έκδοση 1996 (εκδόσεις "Νέα Πορεία) και Β΄ έκδοση 2017 (εκδόσεις "Εντύποις")
#" Ψιθυριστά στο φως, στο έρεβος" , ποίηση. Εκδόσεις "Πηγή" 2016.
#¨Νυχτοπερπατήματα", νουβέλα. Ψηφιακή έκδοση από τις εκδόσεις " 24γράμματα" 2016
# " Αχαρτογράφητα", ποίηση χάϊκου. Ψηφιακή έκδοση από τις εκδόσεις " 24γράμματα"2017
#" Ο μέσα ήλιος" , ποίηση. Εκδόσεις " Εντύποις" 2018
# " Η τροχιά του βέλους", νουβέλα, εκδόσεις "Όστρια", 2018

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Δήμος Κρίβα Πάλανκα

Ο **Δήμος Κρίβα Πάλανκα** (  ) είναι δήμος στο βορειοανατολικό μέρος της Βόρειας Μακεδονίας. Αποτελεί μέρος της Βορειοανατολικής Στατιστικής Περιφέρειας. Κρίβα Πάλανκα ονομάζεται επίσης η πόλη στην οποία βρίσκεται η έδρα του Δήμου Κρίβα Πάλανκα.

## Γεωγραφία
Ο Δήμος Κρίβα Πάλανκα συνορεύει με:
*τη Σερβία στα βόρεια
*τη Βουλγαρία στα ανατολικά
*τον Δήμο Ρανκόβιτσε στα δυτικά
*τον Δήμο Μακέντονσκα Καμένιτσα, τον Δήμο Κράτοβο και τον Δήμο Κότσανης στα νότια.

## Παραπομπές

## Εξωτερικοί σύνδεσμοι

* Επίσημη ιστοσελίδα

Κατηγορία:Δήμοι της Βόρειας Μακεδονίας

Κατηγορία:Βορειοανατολική Στατιστική Περιφέρεια (Βόρεια Μακεδονία)
Τόμας (αποσαφήνιση)

Ο όρος **Τόμας** μπορεί να αναφέρεται σε:

* Τόμας Στερνς Έλιοτ, Άγγλος συγγραφέας
* Τόμας Κόχραν, Άγγλος ευγενής.
* Τόμας Κράνμερ, Άγγλος επίσκοπος.
* Τόμας Έντισον, Αμερικανός εφευρέτης.
* Τόμας Χομπς, Άγγλος φιλόσοφος.
* Τόμας Κουν, Αμερικανός επιστήμονας.
* Τόμας Γκόρντον, Βρετανοσκωτσέζος αντιστράτηγος και φιλέλληνας.
* Τόμας Μπρους, Άγγλος ευγενής και κόμης.
* Τόμας Μαν, Γερμανός συγγραφέας.
* Τόμας Έντουαρντ Λόρενς, Άγγλος στρατιωτικός και συγγραφέας.
Κίτακ Λιμ

O **Κίτακ Λιμ** (γεννημένος στις 22 Ιανουαρίου 1956) είναι Νότιοκορεάτης αξιωματούχος και γενικός γραμματέας του Διεθνού Οργανισμού Ναυσιπλοΐας μέχρι το 2023, οπότε και τον διαδέχθηκε ο Αρσένιο Ντομίνγκεζ.

Ο Lim γεννήθηκε στη Μασάν του Γκιεόνγκσανγκνάμ-ντο, ένα μεγάλο λιμάνι στη Νότια Κορέα. Πήρε πτυχίο πάνω στις Ναυτικές Επιστήμες στο "Korean Maritime Ocean University" (KMOU) στην πόλη του Μπουσάν και αποφοίτησε το 1977. Δούλευε πάνω στα πλοία ως αξιωματικός του ναυτικού της Κορέας αλλά και για τη "Sanko Shipping Co.". Έγινε μέλος της "Korea Maritime and Port Administration" το 1985, ενώ παράλληλα συνέχιζε τις σπουδές του κάνοντας μεταπτυχιακό πάνω στη διοίκηση στο "Yonsei University", και πήρε το μεταπτυχιακό του το 1990. Ύστερα, σπούδασε ναυτική διοίκηση δίνοντας βάση πάνω στη ναυσιπλοΐα, στο "World Maritime University" (WMU), και αποφοίτησε κερδίζοντας έτσι το master's του. Το 1995 ξεκίνησε το διδακτορικό του πάνω στο διεθνές δίκαιο στο "KMOU", το οποίο και ολοκλήρωσε το 1998.

Ο Lim, ξεκίνησε να παίρνει μέρος στις συνεδριάσεις του ΙΜΟ, ως μέρος της Νότιο-Κορεάτικης αντιπροσωπείας, το 1986, παίρνοντας ενεργά μέρος στα θέματα ναυτιλιακής ασφάλειας, αλλά και προστασίας του περιβάλλοντος. Από το 1992, ενεπλάκη σε δραστηριότητες για να προωθήσει τη ναυτιλιακή ασφάλεια, μέσω της αποτελεσματικής εφαρμογής των IMO συμβάσεων, στη χώρα του αλλά και σε άλλα κράτη-μέλη της ΙΜΟ στην Ασία. Εκλέχθηκε πρόεδρος του "Tokyo Memorandum on Port State Control" το 2004.

## Παραπομπές


Κατηγορία:Νοτιοκορεάτες
Κατηγορία:Αξιωματούχοι του ΟΗΕ
Κατηγορία:Πρόεδροι του Διεθνούς Οργανισμού Ναυσιπλοΐας
Νάρα (αποσαφήνιση)

Ο όρος **Νάρα** μπορεί να αναφέρεται σε:

* Νάρα, πόλη στην νότια Ιαπωνία
* Νομός Νάρα, νομός στην Ιαπωνία με πρωτεύουσα την ομώνυμη πόλη
Δημήτρης Κυριαζίδης

Ο **Δημήτρης Κυριαζίδης** (Δράμα, 1955) είναι Έλληνας απόστρατος αξιωματικός της ΕΛ.ΑΣ., πολιτικός και βουλευτής της Νέας Δημοκρατίας.

Στις εκλογές του Μαΐου 2012 και του Ιουνίου 2012, καθώς και του Ιανουαρίου και του Σεπτεμβρίου 2015, ο Κυριαζίδης εξελέγη βουλευτής με τη Νέα Δημοκρατία στην εκλογική περιφέρεια της Δράμας. Στις εκλογές του 2019 δεν επανεξελέγη, κάτι που κατάφερε στις εκλογές του Μαΐου και του Ιουνίου 2023.

Ο Κυριαζίδης διεγράφη από την Κ.Ο. της Ν.Δ. στις 7 Μαρτίου 2025, με ομόφωνη απόφαση της Επιτροπής Δεοντολογίας του κόμματος για *αντικοινοβουλευτική και αντισυναδελφική συμπεριφορά*, κατά τη συζήτηση επί της πρότασης μομφής κατά της κυβέρνησης Μητσοτάκη. Είχαν προηγηθεί αήθεις προτροπές και σεξιστικά σχόλια σε βάρος της προέδρου της Πλεύσης Ελευθερίας, Ζωής Κωνσταντοπούλου την ώρα που εκείνη βρισκόταν στο βήμα της Βουλής. Στις 6 Οκτωβρίου του ίδιου έτους επανεντάχθηκε στην Κ.Ο. της Ν.Δ..

## Παραπομπές


## Εξωτερικοί σύνδεσμοι
*  Δημήτριος Τριαντάφυλλου Κυριαζίδης , σελίδα στην ιστοσελίδα του Ελληνικού Κοινοβουλίου. 

Κατηγορία:Έλληνες αξιωματικοί της Ελληνικής Αστυνομίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Δράμας
Κατηγορία:Έλληνες βουλευτές διαγραφέντες
Ζυλί Παγιέτ

Η **Ζυλί Παγιέτ** (Julie Payette, γεν. 20 Οκτωβρίου 1963) είναι Καναδή μηχανικός, πρώην αστροναύτρια και πρώην Γενική Κυβερνήτρια του Καναδά από το 2017 έως το 2021. Ήταν η 29η κάτοχος του ανώτατου αξιώματος της Καναδικής Συνομοσπονδίας, η τέταρτη γυναίκα και το έκτο γαλλόφωνο πρόσωπο στην θέση αυτή. 

Η Παγιέτ είναι μηχανικός, επιχειρηματίας και πρώην μέλος της Διαστημικής Υπηρεσίας του Αστροναυτικού Σώματος του Καναδά (Canadian Astronaut Corps, Agence spatiale canadienne).  Ολοκλήρωσε δύο διαστημικές πτήσεις, στις αποστολές STS-96 και STS-127, καταγράφοντας περισσότερες από 25 ημέρες στο διάστημα.  Έχει διατελέσει επικεφαλής αστροναύτρια στον Οργανισμό Διαστήματος του Καναδά (CSA) και έχει υπηρετήσει ως υπεύθυνη επικοινωνίας καψουλών στο Κέντρο Ελέγχου Αποστολών της NASA στο Χιούστον των ΗΠΑ. 

Τον Ιούλιο του 2013 η Παγιέτ διορίστηκε υπεύθυνη λειτουργίας για το Επιστημονικό Κέντρο του Μόντρεαλ και τον Απρίλιο του 2014 διορίστηκε μέλος του Διοικητικού Συμβουλίου της Εθνικής Τράπεζας του Καναδά. Το καλοκαίρι του 2017, ο πρωθυπουργός του Καναδά, Τζάστιν Τρυντώ, την επέλεξε ως την επόμενη Γενική Κυβερνήτρια της χώρας και ανακοίνωσε ότι η βασίλισσα Ελισάβετ Β΄ ενέκρινε τον διορισμό της. Ανέλαβε τα καθήκοντά της στις 2 Οκτωβρίου 2017.

Η Παγιέτ παραιτήθηκε από Γενική Κυβερνήτρια στις 21 Ιανουαρίου 2021, μετά από επιβεβαιωμένες καταγγελίες ότι είχε «*υποτιμήσει, επιπλήξει και ταπεινώσει δημόσια μέλη του προσωπικού της*» έχοντας δημιουργήσει «*τοξικό και λεκτικά καταχρηστικό περιβάλλον  εργασίας*». Ήταν η πρώτη φορά που γενικός κυβερνήτης του Καναδά παραιτήθηκε εξαιτίας σκανδάλου, αφήνοντας την θέση του κενή.

## Παραπομπές


## Εξωτερικοί σύνδεσμοι
* 

Κατηγορία:Γενικοί Κυβερνήτες του Καναδά
Κατηγορία:NASA (πρόσωπα)
Ελευθερία Χατζηγεωργίου

Η **Ελευθερία Χατζηγεωργίου** είναι Ελληνίδα πολιτικός και πρώην υφυπουργός Μακεδονίας-Θράκης.

## Βιογραφία
Γεννήθηκε το 1979 στη Νεάπολη Θεσσαλονίκης, σπούδασε Γαλλική Φιλολογία στο Αριστοτέλειο Πανεπιστήμιο Θεσσαλονίκης και έχει εργαστεί ως καθηγήτρια γαλλικών.

Οργανώθηκε στη Νεολαία Συνασπισμού και ήταν μέλος του Κεντρικού Συμβουλίου και της Γραμματείας της οργάνωσης. Ήταν μέλος της Κεντρικής Πολιτικής Επιτροπής και της Εκτελεστικής Γραμματείας του Συνασπισμού.

Στο πρώτο και στο δεύτερο συνέδριο του ΣΥΡΙΖΑ εξελέγη στην Κεντρική Επιτροπή του κόμματος. Έχει διατελέσει διευθύντρια στο γραφείο του Δημήτρη Τζανακόπουλου. Επίσης, ήταν υποψήφια με τον ΣΥΡΙΖΑ στην Α' Θεσσαλονίκης σε διάφορες εκλογικές αναμετρήσεις.

Στις 15 Φεβρουαρίου 2019 ορίστηκε υφυπουργός Μακεδονίας-Θράκης στην κυβέρνηση του Αλέξη Τσίπρα, αξίωμα που κατείχε μέχρι τον Ιούλιο του ίδιου έτους. Στις βουλευτικές εκλογές του 2019 ήταν υποψήφια στην Α' Θεσσαλονίκης, ωστόσο δεν εξελέγη. Τον Νοέμβριο του 2023 κατά τη διάσπαση του ΣΥΡΙΖΑ-ΠΣ αποχώρησε από το κόμμα δηλώνοντας τον Δεκέμβριο του ίδιου χρόνου τη στήριξη της στη Νέα Αριστερά.

## Παραπομπές


Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Έλληνες πολιτευτές
Κατηγορία:Έλληνες υφυπουργοί Εσωτερικών
Βέρα Τζανακόπουλος

Η **Βέρα Τζανακόπουλος** (*Vera Janacópulos*, 20 Δεκεμβρίου 1886 ή 1892 – 5 Δεκεμβρίου 1955) ήταν Βραζιλιανή υψίφωνος τραγουδίστρια ελληνικής καταγωγής, δημοφιλής κατά το α΄ μισό του 20ού αιώνα.

## Ζωή και σταδιοδρομία
Η Τζανακόπουλος γεννήθηκε στην Πετρόπολις από γονείς ελληνικής καταγωγής (ήταν ανεψιά του πολιτικού Παντιά Καλογερά). Μετά τον θάνατο της μητέρας της, η Βέρα εγκαταστάθηκε στο Παρίσι μαζί τη μικρότερη αδελφή της Αντριάνα, η οποία έγινε γλύπτρια. Στο Παρίσι η Βέρα σπούδασε βιολί με δάσκαλο τον μεγάλο Ρουμάνο μουσικό Τζόρτζε Ενέσκου, αλλά το σταμάτησε προκειμένου να αφοσιωθεί αποκλειστικά στο τραγούδι.

Το 1914 η Τζανακόπουλος τραγούδησε για πρώτη φορά σε ένα ρεσιτάλ μαζί με τη Μανταλένα Ταλιαφέρο. Στη συνέχεια είχε μια επιτυχημένη διεθνή σταδιοδρομία, τραγουδώντας σε αρκετές χώρες της Ευρώπης (Γερμανία, Βέλγιο, Ολλανδία, Γαλλία, Ισπανία, Ιταλία, Ελβετία), στις ΗΠΑ, στην Αργεντινή και την Ινδονησία. Τραγούδησε έργα των Ιγκόρ Στραβίνσκι, Σεργκέι Προκόφιεφ (με τον οποίο τροποποίησε την όπερά του *[[Ο έρωτας των τριών πορτοκαλιών]]*), Νταριύς Μιγό, Μανουέλ δε Φάλια και Εϊτόρ Βίλλα-Λόμπος, βοηθώντας στη διάδοση του έργου του Βραζιλιανού συνθέτη στο εξωτερικό.

Η Τζανακόπουλος επέστρεψε στη Βραζιλία το 1940, εγκαθιστάμενη στο Σάο Πάολο, όπου παρουσίαζε ένα πρόγραμμα κλασικής μουσικής για το Rádio Gazeta επί οκταετία. Υπήρξε επίσης δασκάλα του τραγουδιού στη Σχολή Δραματικών Τεχνών του Πανεπιστημίου του Σάο Πάολο

Η Βέρα Τζανακόπουλος απεβίωσε στο Ρίο ντε Τζανέιρο το καλοκαίρι του 1955.

## Μνήμη
Μια προτομή της τραγουδίστριας φιλοτεχνήθηκε από την αδελφή της Αντριάνα το 1958. Η προτομή αυτή βρίσκεται στην Πλατεία Παρισίων (Praça Paris) του Ρίο ντε Τζανέιρο. Το προσωπικό της αρχείο βρίσκεται στη βιβλιοθήκη του Κέντρου Γλωσσών και Τεχνών του Ομοσπονδιακού Πανεπιστημίου της Πολιτείας του Ρίο ντε Τζανέιρο, ενώ μια αίθουσα παραστάσεων στο ίδιο ίδρυμα φέρει το όνομά της.

## Παραπομπές


Κατηγορία:Υψίφωνοι
Κατηγορία:Βραζιλιάνες τραγουδίστριες
Κατηγορία:Ελληνοβραζιλιάνοι
Hatari

Οι **Hatari** είναι ένα techno  anti-capitalistic, opera-influenced performance act,into more pop, ice pop,doomsday bondage, bonanza style ,bdsm(post) art, entourage troupe, performance troupe με techno/punk influence elements και punk rock συγκρότημα από το Ρέικιαβικ της Ισλανδίας. Η μπάντα αποτελείται από τον Κλέμενς Χάννιγκαν, τον Ματτίας Χάραλνσσον και τον Ίναρ Στεφάνσσον. Η ομάδα κυκλοφόρησε ένα EP και έναν ορισμένο αριθμό singles. Οι Hatari είναι γνωστοί για τις ζωντανές εμφανίσεις τους, συμπεριλαμβανομένων των κοστουμιών που έχουν εμπνευστεί από το BDSM. Οι Hatari περιγράφουν τον εαυτό τους ως μια «αντι-καπιταλιστική ομάδα τέχνης τεχνικής επίδοσης BDSM» και ισχυρίζονται ότι ο πρωταρχικός στόχος του ομίλου είναι να επιφέρει την πτώση του καπιταλισμού. Οι Hatari εκπροσώπησαν την Ισλανδία στον Διαγωνισμό Τραγουδιού της Eurovision 2019 με το τραγούδι τους "Hatrið mun sigra".

## Ιστορικό
Οι Hatari δημιουργήθηκαν το 2015 από τους Hannigan και Haraldsson, ενώ αργότερα προστέθηκε ο Stefánsson. Η ομάδα έκανε την πρώτη τους εμφάνιση στο φεστιβάλ Ισλανδικών Airwaves το 2016 και αργότερα επέστρεψε στο γεγονός του 2018.

Η ομάδα κυκλοφόρησε το ντεμπούτο EP τους, Neysluvara, τον Οκτώβριο του 2017. Το EP δημιούργησε δύο μουσικά βίντεο, "Ódýr" και "X".

Το Πάσχα του 2018, η ομάδα διοργάνωσε το "φεστιβάλ θανάτου" Háskar. Στην εκδήλωση συμμετείχαν καλλιτέχνες, DJs και συγκροτήματα από την υπόγεια σκηνή του Ρέικιαβικ. Το φεστιβάλ έλαβε μια τιμητική αναφορά στα Grapevine Music Awards 2019.

Τον Δεκέμβριο του 2018, η ομάδα κυκλοφόρησε το τρίτο single τους "Spillingardans" και ισχυρίστηκε ότι έχει σπάσει μετά την αποτυχία της αποστολής τους να σταματήσουν τον καπιταλισμό. Ωστόσο, τον Ιανουάριο του 2019, οι Hatari επιβεβαιώθηκαν ως μία από τις 10 συμμετοχές που πρόκειται να διαγωνιστούν στο Söngvakeppnin 2019, τον εθνικό διαγωνισμό της Ισλανδίας για να επιλέξει την συμμετοχή της στο Διαγωνισμό Τραγουδιού της Eurovision 2019. Οι Hatari κέρδισαν τον τελικό και εκπροσώπησαν την Ισλανδία στη Eurovision 2019 το τραγούδι "Hatrið mun sigra", με το οποίο κέρδισαν την 3η θέση στον 1ο ημιτελικό, και κατέκτησαν την 10η θέση στον τελικό του διαγωνισμού.

## Δισκογραφία
### Εκτεταμένης αναπαραγωγής (EPs)
* *Neysluvara* (2017)

### Σίνγκλς
* "Ódýr" (2017)
* "X" (2017)
* "Spillingardans" (2019)
* "Hatrið mun sigra" (2019)

## Βραβεία και υποψηφιότητες

## Παραπομπές


## Εξωτερικοί σύνδεσμοι

*Επίσημη ιστοσελίδα
*Κανάλι στο YouTube
*Σελίδα στο Bandcamp
*Σελίδα στο Facebook

Κατηγορία:Συμμετέχοντες στο διαγωνισμό τραγουδιού Eurovision με την Ισλανδία
Κατηγορία:Διαγωνισμός Τραγουδιού Eurovision 2019
Κατηγορία:Συμμετέχοντες στη Eurovision
Κατηγορία:Ισλανδικά μουσικά συγκροτήματα
Νικολάι Σάτσκυ

Ο **Νικολάι Σεργκέγιεβιτς Σάτσκυ** (ρωσ. Николай Серге́евич Шатский, Αύγουστος 1895 &ndash; 1 Αυγούστου 1960) ήταν Ρώσος Σοβιετικός γεωλόγος. Γεννήθηκε και πέθανε στη Μόσχα.

Ο Σάτσκυ ήταν ειδικός στην τεκτονική των αρχέγονων τραπεζών και εργαζόταν στη Σοβιετική Ακαδημία Επιστημών.

Το υποβρύχιο υψίπεδο Σάτσκυ (Shatsky Rise) στον βόρειο Ειρηνικό Ωκεανό ονομάσθηκε έτσι προς τιμή του.

Από το 1982 η Σοβιετική Ακαδημία Επιστημών και στη συνέχεια η διάδοχός της Ρωσική Ακαδημία Επιστημών απονέμουν το ετήσιο Βραβείο Ν.Σ. Σάτσκυ (Премия имени Н. С. Шатского) για ερευνητικά επιτεύγματα στον χώρο της τεκτονικής γεωλογίας.

## Διακρίσεις
* 1946: Βραβείο Στάλιν
* 1958: Βραβείο Λένιν, για τη σύνταξη του τεκτονικού χάρτη της ΕΣΣΔ
* Τάγμα του Λένιν (δύο φορές)
* Τάγμα της Κόκκινης Σημαίας της Εργασίας

## Παραπομπές


Κατηγορία:Ρώσοι γεωλόγοι
Κατηγορία:Σοβιετικοί επιστήμονες
Κατηγορία:Μέλη της Σοβιετικής Ακαδημίας Επιστημών
Κατηγορία:Νικητές βραβείου Λένιν
Αριστοτέλης Φιλιππίδης

Ο **Αριστοτέλης Φιλιππίδης** του Ηρακλέους (*Aristoteles Iraklis Philippidis*, 1915 – 9 Αυγούστου 1985), γνωστός στις ΗΠΑ ως **Άρις Φίλιπς** (*Aris Phillips*), ήταν Έλληνας ερευνητής και πανεπιστημιακός στον χώρο της εφαρμοσμένης μηχανικής. Συνεισέφερε στην έρευνα για την αντοχή των υλικών και στη θεωρία της πλαστικότητας.

Ο Αριστοτέλης Φιλιππίδης γεννήθηκε στη Σμύρνη και ολοκλήρωσε τη δευτεροβάθμια εκπαίδευσή του στην Αθήνα το 1932. Πήρε πτυχίο μηχανικού από το Εθνικό Μετσόβιο Πολυτεχνείο. Στη συνέχεια πήγε στο Τεχνικό Πανεπιστήμιο του Βερολίνου, όπου ερεύνησε ως υποψήφιος διδάκτορας υπό την επίβλεψη του καθηγητή Γκέοργκ Χάμελ, και το 1939 πήρε το διδακτορικό του με διατριβή τιτλοφορούμενη *Συνεισφορά στη γεωμετρία των μαζών*. Συνέχισε με μεταδιδακτορική έρευνα στο Πανεπιστήμιο του Μονάχου το 1940 και στο Τεχνικό Πανεπιστήμιο του Μονάχου από το 1940 μέχρι το 1945.

Το 1947 ο Φιλιππίδης εγκαταστάθηκε στις ΗΠΑ, όπου δίδαξε στο Τεχνολογικό Ινστιτούτο της Καλιφόρνια και στο Πανεπιστήμιο Στάνφορντ. Αργότερα έγινε καθηγητής στο Πανεπιστήμιο Γέιλ, μέχρι τον θάνατό του σε ηλικία 70 ετών. Ο Φιλιππίδης ήταν έγγαμος (από το 1949) και είχε αποκτήσει δύο γιους.

Ο Φιλιππίδης υπήρξε ο ιδρυτής (το 1965) και συντάκτης του ερευνητικού περιοδικού *Acta Mechanica*, που εκδίδεται μέχρι σήμερα από τη Springer Science+Business Media.

## Παραπομπές


## Πηγές - εξωτερικοί σύνδεσμοι
* Νεκρολογία από τον T.R. Tauchert

Κατηγορία:Έλληνες μηχανικοί
Κατηγορία:Αμερικανοί ελληνικής καταγωγής
Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Καθηγητές στο Πανεπιστήμιο Γέιλ
Ευσταθία Γεωργοπούλου-Σαλτάρη

Η **Ευσταθία (Έφη) Γεωργοπούλου-Σαλτάρη**, (Αθήνα 30 Ιουνίου 1954) είναι Ελληνίδα πολιτικός, εικαστικός και καθηγήτρια της ιστορίας της τέχνης.

Στις βουλευτικές εκλογές του Μαΐου του 2012 εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια της Ηλείας και από τότε εξελέγη στις επόμενες τρεις αναμετρήσεις (Ιούνιος 2012, Ιανουάριος 2015 και Σεπτέμβριος 2015). Στις εκλογές του 2019 δεν ήταν υποψήφια. 

## Παραπομπές


## Εξωτερικοί σύνδεσμοι
*  Ευσταθία (Έφη) Ευσταθίου Γεωργοπούλου - Σαλτάρη στην ιστοσελίδα της Βουλής των Ελλήνων

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Ηλείας
Βαγγέλης Θεοχάρης

Ο **Βαγγέλης Θεοχάρης** (γενν. Λιβαδειά, 6 Ιουλίου 1998) είναι Έλληνας ποδοσφαιριστής που αγωνίζεται ως κεντρικός μέσος στον Παναθηναϊκό. Ο πατέρας του, Χρήστος Θεοχάρης, είχε αγωνιστεί ως επαγγελματίας στον Λεβαδειακό τις χρονιές 1989-1995 παίζοντας ως στόπερ.

## Συλλογική καριέρα
### Νίκη Λαφυστίου
Ο Θεοχάρης έκανε τα πρώτα ποδοσφαιρικά του βήματα στη Νίκη Λαφυστίου.

### Παναθηναϊκός
Τη σεζόν 2010-2011 μεταγράφηκε στις ακαδημίες του Παναθηναϊκού στις οποίες βρίσκεται απο τα 12 του χρόνια. Στις σεζόν που βρισκόταν στα τμήματα υποδομής του Παναθηναϊκού τόσο στην Κ15, την Κ17 και την Κ20, ήταν σε όλες βασικό στέλεχος. Στις 13 Ιουνίου του 2017 υπέγραψε επαγγελματικό συμβόλαιο διετούς διάρκειας με τον Παναθηναϊκό. Στις ομάδες νέων του Παναθηναϊκού αγωνιζόταν ως αμυντικός χαφ ενώ στην πρώτη ομάδα χρησιμοποιείται ως κεντρικός αμυντικός. Το επίσημο ντεμπούτο του με την πρώτη ομάδα του Παναθηναϊκού πραγματοποιήθηκε στις 2 Οκτωβρίου του 2018, στην εκτός έδρας αναμέτρηση με τον Παναιτωλικό για το κύπελλο Ελλάδος που έληξε 0-1 για τους πράσινους.

## Παραπομπές


## Εξωτερικοί σύνδεσμοι
* Βαγγέλης Θεοχάρης σε ιστοσελίδα ΠΑΕ Παναθηναϊκός
* Βαγγέλης Θεοχάρης σε ιστοσελίδα Σούπερ Λίγκα 
* Βαγγέλης Θεοχάρης στο transfermarkt

Κατηγορία:Αμυντικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Γένος (μαθηματικά)

μικρογραφία| Μια επιφάνεια γένους-2
Στα μαθηματικά, το **γένος** έχει μερικές διαφορετικές, αλλά στενά συσχετισμένες έννοιες. Η πιο κοινή έννοια, είναι αυτή που ορίζει ότι το γένος μιας (προσανατολισμένης) επιφάνειας, είναι ο αριθμός των "τρυπών" που έχει. 

## Τοπολογία

### Προσανατολισμένη επιφάνεια
μικρογραφία| Ντόνατ ή κούπα καφέ;
Το **γένος** μιας συνεκτικής, προσανατολισμένης επιφάνειας είναι ένας ακέραιος που αναπαριστά τον μέγιστο αριθμό τομών που μπορούν να γίνουν κατά μήκος κλειστών απλών καμπυλών που δεν τέμνονται μεταξύ τους, χωρίς να έχουν σαν αποτέλεσμα μια μη-συνεκτική πολλαπλότητα.  Είναι ίσο με τον αριθμό των λαβών σε αυτό. Εναλλακτικά, μπορεί να οριστεί με βάση το χαρακτηριστική του Όιλερ *χ*, μέσω της σχέσης *χ*&nbsp;= 2 - 2*g* για κλειστές επιφάνειες, όπου *g* είναι το γένος. Για τις επιφάνειες με σύνορα *b*, η εξίσωση γίνεται *χ* = 2 - 2*g* - *b*. Με απλά λόγια, είναι ο αριθμός των "τρυπών" που έχει ένα αντικείμενο (ως "τρύπα" θεωρούμε το είδος της τρύπας του ντόνατ, μια κοίλη σφαίρα θεωρείται ότι δεν έχει τρύπες με αυτή την έννοια). Ένα ντόνατ, ή ο τόρος, έχει μια τέτοια τρύπα. Μια σφαίρα έχει 0. Η πράσινη επιφάνεια που απεικονίζεται δεξιά έχει 2 τρύπες του είδους είδους που περιγράψαμε. 

Για παράδειγμα: 

* Η σφαίρα **''S''<sup>''2''</sup>** και ένας δίσκος έχουν γένος μηδέν. 
* Ο τόρος έχει γένος ένα, όπως και η επιφάνεια μιας κούπας καφέ με μια λαβή. Από αυτό προέρχεται και το αστείο: "οι τοπολόγοι είναι άνθρωποι που δεν μπορούν να ξεχωρίσουν το ντόνατ τους από την κούπα του καφέ τους". 

Αρχείο:Sphere filled blue.svg|γένος 0 
Αρχείο:Torus illustration.png|γένος 1 
Αρχείο:Double torus illustration.png|γένος 2 
Αρχείο:Triple torus illustration.png|γένος 3 

### Μη προσανατολίσιμες επιφάνειες
Το **[[Δυνατότητα προσανατολισμού (μαθηματικά)|μη-προσανατολίσιμο]]** **γένος**, **ημιγένος** ή **γένος του Όιλερ** μιας συνεκτικής, μη προσανατολίσιμης κλειστής επιφάνειας είναι ένας θετικός ακέραιος που αντιπροσωπεύει τον αριθμό των cross-caps που έχουν *προσδεθεί* σε μία σφαίρα. Εναλλακτικά, μπορεί να οριστεί για μία κλειστή επιφάνεια με βάση τη **[[Χαρακτηριστική Όιλερ]]** **<math>\chi</math>**, μέσω της σχέσης:

: **<math>\chi=2 - k</math>** ,

όπου *<math>k</math>* είναι το μη-προσανατολίσιμο γένος.

Για παράδειγμα:
* Ένα πραγματικό προβολικό επίπεδο έχει μη-προσανατολίσιμο γένος 1.
* Ένα μπουκάλι του Κλάιν έχει μη-προσανατολίσιμο γένος 2.

### Κόμβος
Το **[[γένος]]** ενός κόμβου *K* ορίζεται ως το ελάχιστο γένος όλων των επιφανειών Σάιφερτ για τον *K*.

Μια επιφάνεια Σάιφερτ ενός κόμβου είναι, ωστόσο, μια πολλαπλότητα με σύνορο, όπου το σύνορο είναι ο κόμβος, δηλαδή ομοιομορφικός με τον μοναδιαίο κύκλο. Το γένος μιας τέτοιας επιφάνειας ορίζεται ως το γένος της διδιάστατης πολλαπλότητας που προκύπτει με το gluing του μοναδιαίου δίσκου κατά μήκος του συνόρου.

## Παραπομπές


Κατηγορία:Αλγεβρική γεωμετρία
Κατηγορία:Αλγεβρικές καμπύλες
Κατηγορία:Αλγεβρική τοπολογία
Κατηγορία:Επιφάνειες
Κατηγορία:Γεωμετρική τοπολογία
Κατηγορία:Τοπολογία
Όλγανος

μικρογραφία|Όλγανος, ποτάμια θεότητα της Ημαθίας
Ο **Όλγανος** ήταν γιος του μυθικού βασιλιά της περιοχής της Ημαθίας, Βέρη (ή Βίρη). Από τις δύο κόρες του Βέρη, τη Βέροια και τη Μίεζα, ονομάστηκαν οι δύο ομώνυμες και σημαντικές πόλεις της Ημαθίας – στη Μίεζα πέρασε ο Μέγας Αλέξανδρος τα εφηβικά του χρόνια κοντά στον Αριστοτέλη. 
Ο Όλγανος μεταμορφώθηκε σε ποτάμιο θεό και ονόμασε το ποτάμι, που ίσως ταυτίζεται με το ποτάμι Αραπίτσα, που κυλά από τη Νάουσα προς τον κάμπο κοντά στο χωριό Κοπανός. Εκεί αποκαλύφθηκε και προτομή του ποταμού (2ος αι. μ.Χ.) η οποία βρίσκεται στο Μουσείο της Βέροιας. Εικάζεται ότι στην περιοχή υπήρχε ιερό προς τιμή του.

## Παραπομπές


Κατηγορία:Πρόσωπα της ελληνικής μυθολογίας
Κίνημα Ζηλωτών

Το **Κίνημα των Ζηλωτών** ήταν αντιαριστοκρατικό κίνημα που έλαβε χώρα στη Θεσσαλονίκη το 1342 και κράτησε την εξουσία στην πόλη για 7 χρόνια, ως το 1349.

Ήταν περίοδος που η Βυζαντινή Αυτοκρατορία μαστιζόταν από εμφυλίους πολέμους και από πολιτική αστάθεια, η οποία ήταν συνέπεια της Άλωσης της Κωνσταντινούπολης το 1204. Έτσι, το κόμμα των Ζηλωτών, το οποίο αποτελούσαν συντεχνίες, εκμεταλλεύτηκε την αδυναμία της βυζαντινής εξουσίας την ανέτρεψε, παίρνοντας στα χέρια του την εξουσία. Η γνωστότερη πολιτική συνέπεια της επανάστασης αυτής ήταν η δήμευση της περιουσίας υψηλόβαθμων αριστοκρατών και της εκκλησίας, έτσι κάποιοι αριστοκράτες προσπάθησαν να διασώσουν τις περιουσίες τους συνεργαζόμενοι με την ηγεσία του κόμματος των ζηλωτών.

Οι πολιτικές εξελίξεις πήραν αυτή την πορεία μετά το θάνατο του Ανδρόνικου Γ΄ Παλαιολόγου, οπόταν την εξουσία ανέλαβε αντιβασιλεία, αποτελούμενη από ηγέτες αριστοκρατών, καθώς δεν υπήρχε νόμιμος διάδοχος. Έτσι το ζήτημα της διαδοχής στο θρόνο της Κωνσταντινούπολης έφερε στην επιφάνεια κοινωνικές συγκρούσεις, οι οποίες στη Θεσσαλονίκη πήραν αυτή την τροπή.

Το κίνημα αυτό πέτυχε να αλλάξει το κυρίαρχο σύστημα εξουσίας, με την βυζαντινή κυβέρνηση να προσπαθεί να το ανατρέψει κινητοποιώντας τον στρατό, το ναυτικό, καθώς και ξένες δυνάμεις (Τουρκία, Σερβία) που υποστήριζαν την Κωνσταντινούπολη.

Το κόμμα των Ζηλωτών προσπάθησε επίσης να συνδυάσει την επαναστατική του πολιτική με κάποια νομιμότητα, υποστηρίζοντας τον οίκο των Παλαιολόγων, που διεκδικούσε την εξουσία στην Κωνσταντινούπολη, έτσι πέτυχε να παραμείνει στην εξουσία μέχρι το 1349.

## Υποσημειώσεις

Κατηγορία:Βυζάντιο
Κατηγορία:Ιστορία της Θεσσαλονίκης
Νίκος Μανιός

Ο **Νίκος Μανιός** (Αθήνα, 17 Απριλίου 1947) είναι Έλληνας πολιτικός και πρώην βουλευτής του ΣΥΡΙΖΑ.

## Βιογραφικά στοιχεία
Υπήρξε μέλος του Συλλόγου Εργαζοµένων Μαθητών Μέσης Εκπαίδευσης, όσο φοιτούσε σε νυχτερινό λύκειο, και έγινε μέλος της νεολαίας της ΕΔΑ. Το 1967 εισήχθη στην Ιατρική σχολή Αθηνών. Το 1971 συνελήφθη για συμμετοχή στο Κίνημα 20ης Οκτώβρη, το οποίο είχε αναπτύξει ένοπλη αντιδικτατορική δράση, και καταδικάστηκε σε 16 ΧΡΟΝΙΑ φυλάκιση. Το 1973 μεταφέρθηκε στη Γυάρο. Αποφυλακίστηκε με τη μεταπολίτευση και το 1974-75 ήταν μέλος του προεδρείου του Συλλόγου Φοιτητών Ιατρικής Αθηνών. Αποφοίτησε το 1976. Απέκτησε την ειδικότητα του οφθαλμίατρου.

Το 1981 ήταν υποψήφιος βουλευτής στην Α΄ Αθηνών με το ΚΚΕ Εσωτερικού. Από το 1982 μέχρι το 1986 ήταν μέλος της Κεντρικής Επιτροπής του ΚΚΕ Εσωτερικού. Το 2009 προστέθηκε στο ψηφοδέλτιο επικρατείας του ΣΥΡΙΖΑ. Την περίοδο 2011-15 ήταν μέλος της Γραμματείας και της Κεντρικής Επιτροπής του ΣΥΡΙΖΑ.

Στις βουλευτικές εκλογές του Ιανουαρίου 2015 εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια των Κυκλάδων. Επανεξελέγη στις βουλευτικές εκλογές του Σεπτεμβρίου του 2015, ωστόσο στις εκλογές του Ιουλίου 2019 ήρθε τρίτος σε ψήφους στο ψηφοδέλτιο Κυκλάδων του ΣΥΡΙΖΑ και δεν εκλέχτηκε. Στις βουλευτικές εκλογές του Μαΐου και του Ιουνίου 2023 ήταν υποψήφιος στην Α' Αθηνών, χωρίς να εκλεγεί.

## Παραπομπές


## Εξωτερικοί σύνδεσμοι
*  Νικόλαος Εμμανουήλ Μανιός, εγγραφή στην ιστοσελίδα της Βουλής των Ελλήνων.

Κατηγορία:Απόφοιτοι της Ιατρικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες οφθαλμίατροι
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Κυκλάδων
Αλέξανδρος Τριανταφυλλόπουλος

Ο **Αλέξανδρος Τριανταφυλλόπουλος** (Αθήνα, 10 Ιανουαρίου 1997) είναι Έλληνας ποδοσφαιριστής που αγωνίζεται ως αμυντικός στον Παναθηναϊκό.

## Συλλογική καριέρα
Προέρχεται από τα τμήματα υποδομών του Παναθηναϊκού στα οποία εντάχθηκε το 2009, σε ηλικία 12 ετών. Στις 24 Αυγούστου του 2016 υπέγραψε το πρώτο επαγγελματικό του συμβόλαιο με τον Παναθηναϊκό. Τον Φεβρουάριο του 2017 υπέστη ρήξη χιαστών σε αγώνα της Κ-20 εναντίον του ΠΑΣ Γιάννινα με αποτέλεσμα να χάσει το υπόλοιπο της σεζόν. Στις 13 Ιουνίου του 2017 το συμβόλαιό του με την ομάδα επεκτάθηκε ως επιβράβευση της στάσης του μετά τον σοβαρό τραυματισμό του. Τον Οκτώβριο του 2017 τραυματίστηκε ξανά στο ίδιο γόνατο κατά τη διάρκεια προπόνησης με την Κ-20 του τριφυλλιού. Στις 24 Απριλίου του 2018 το συμβόλαιό του ανανεώθηκε για έναν ακόμη χρόνο.

## Διεθνής καριέρα
Ο Τριανταφυλλόπουλος έχει αγωνιστεί 1 φορά με την φανέλα της Εθνικής Ελλάδος Κ-18.

## Παραπομπές


## Εξωτερικοί σύνδεσμοι

* Αλέξανδρος Τριανταφυλλόπουλος σε ιστοσελίδα ΠΑΕ Παναθηναϊκός
* Αλέξανδρος Τριανταφυλλόπουλος σε ιστοσελίδα Σούπερ Λίγκα 
* Αλέξανδρος Τριανταφυλλόπουλος στο transfermarkt
* Αλέξανδρος Τριανταφυλλόπουλος στο soccerway

Κατηγορία:Αμυντικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Βασίλης Ξενόπουλος

Ο **Βασίλης Ξενόπουλος** (Αθήνα, 20 Μαΐου 1998), είναι Έλληνας ποδοσφαιριστής που αγωνίζεται ως τερματοφύλακας στην Κηφιασία.

## Συλλογική καριέρα

### ΑΟΚ Φαλήρου
Ο Ξενόπουλος έκανε τα πρώτα ποδοσφαιρικά του βήματα στον ΑΟΚ Φαλήρου.

### Παναθηναϊκός
Εντάχθηκε στις ακαδημίες του Παναθηναϊκού το 2007, σε ηλικία μόλις 9 ετών. Οι δοκιμές ξεκίνησαν και μετά από τρεις προπονήσεις με το τριφύλλι επιλέχθηκε από τον Παναγιώτη Αγριογιάννη και τους υπόλοιπους προπονητές των πράσινων για να ενταχθεί στην πράσινη ακαδημία. Έκτοτε, πέρασε από όλες τις ηλικιακές βαθμίδες της ακαδημίας του συλλόγου. Στις 25 Ιουλίου του 2016 υπέγραψε το πρώτο του επαγγελματικό συμβόλαιο με τον Παναθηναϊκό που είχε διετή διάρκεια. Στις 30 Απριλίου του 2018 το συμβόλαιό του με τον Παναθηναϊκό ανανεώθηκε για ακόμη 3 χρόνια. Το ανεπίσημο ντεμπούτο του με την πρώτη ομάδα του Παναθηναϊκού έγινε στις 8 Σεπτεμβρίου του 2018 στο φιλικό του Παναθηναϊκού με τον Ατρόμητο στο γήπεδο του Περιστερίου, που έληξε 1–0 για τον Ατρόμητο. Στη συγκεκριμένη αναμέτρηση αγωνίστηκε ως βασικός.

### Κηφισιά
Στις 4 Ιουλίου του 2024, ανακοινώθηκε από την Κηφισιά, ύστερα από παρουσία 16 ετών στον Παναθηναϊκό.

## Παραπομπές


## Εξωτερικοί σύνδεσμοι

* Βασίλης Ξενόπουλος σε ιστοσελίδα ΠΑΕ Παναθηναϊκός
* Βασίλης Ξενόπουλος σε ιστοσελίδα Σούπερ Λίγκα 
* Βασίλης Ξενόπουλος στο transfermarkt
* Βασίλης Ξενόπουλος στο soccerway

Κατηγορία:Τερματοφύλακες ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές ΑΟ Κεντρικού Φαλήρου
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παναθηναϊκού Β
Κατηγορία:Ποδοσφαιριστές Α.Ε. Κηφισιάς
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Εθνικής Ελλάδας Κ21
Δήμος Κουμάνοβο

Ο **Δήμος Κουμάνοβο** (  ) είναι δήμος στο βορειοανατολικό μέρος της Βόρειας Μακεδονίας. Αποτελεί μέρος της Βορειοανατολικής Στατιστικής Περιφέρειας. Κουμάνοβο ονομάζεται επίσης η πόλη στην οποία βρίσκεται η έδρα του Δήμου Κουμάνοβο.

## Γεωγραφία
Ο Δήμος Κουμάνοβο συνορεύει με:
*τον Δήμο Λίπκοβο, τον Δήμο Ίλιντεν και τον Δήμο Αρατσίνοβο στα δυτικά
*τη Σερβία στα βόρεια
*τον Δήμο Σβέτι Νίκολε και τον Δήμο Πέτροβετ στα δυτικά
*τον Δήμο Στάρο Ναγκορίτσανε και τον Δήμο Κράτοβο στα ανατολικά.

## Παραπομπές

## Εξωτερικοί σύνδεσμοι

* Επίσημη ιστοσελίδα 

Κατηγορία:Δήμοι της Βόρειας Μακεδονίας

Κατηγορία:Βορειοανατολική Στατιστική Περιφέρεια (Βόρεια Μακεδονία)
Πίτερ Μακρύλλος

Ο **Πίτερ Μακρύλλος** (αγγλικά: *Peter Michael Makrillos*) (4 Σεπτεμβρίου 1995) είναι Αυστραλός επαγγελματίας ποδοσφαιριστής, ελληνικής καταγωγής, ο οποίος αγωνίζεται ως κεντρικός μέσος για τη Σλάβια Σόφιας. 

## Σταδιοδρομία σε συλλόγους
Πέρασε έξι χρόνια στις ακαδημίες της Στόουκ και πριν είχε περάσει τρεις μήνες στη φημισμένη ακαδημία της Μπαρτσελόνα, Λα Μασία. Στις 24 Φεβρουαρίου 2016, υπέγραψε με την Ρόκντεϊλ Σίτι Σανς. 

Στις 11 Ιανουαρίου 2018, υπέγραψε συμβόλαιο 3,5 ετών με τον Πανιώνιο της Σούπερλιγκ. Αφού ήταν στο σύλλογο μόνο για μια εβδομάδα, έκανε το ντεμπούτο του σε έναν ισόπαλο αγώνα με 1-1 εναντίον του Παναιτωλικού. 

## Εθνική ομάδα
Έχει αγωνιστεί σε 1 αγώνα με την  Εθνική Αυστραλίας U20.

## Παραπομπές


## Εξωτερικοί σύνδεσμοι
*  

Κατηγορία:Αυστραλοί ποδοσφαιριστές
Κατηγορία:Ελληνοαυστραλοί
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αυστραλίας Κ20
Κατηγορία:Ποδοσφαιριστές Ολυμπίκ Σίντνεϊ
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΙΦΚ Μάριεχαμν
Κατηγορία:Ποδοσφαιριστές ΠΦΚ Σλάβια Σόφιας
Κατηγορία:Ξένοι ποδοσφαιριστές στη Βουλγαρία
Τουντίγια

Ο **Τούντιγια** ή **Τούντια** () είναι ο παλαιότερος Ασσύριος βασιλιάς που αναφέρεται στον κατάλογο των Ασσύριων βασιλιάδων, και ο πρώτος από τους δεκαεπτά βασιλιάδες που ζούσαν σε σκηνές. Η ύπαρξη του δεν έχει επιβεβαιωθεί αρχαιολογικά και δεν επιβεβαιώνεται από άλλη πηγή. Σύμφωνα με το Ασσυριολόγο Ζωρζ Ρου, ο Τούντιγια έζησε στο δεύτερο μισό του 25ου αιώνα π.Χ. (δηλαδή κάπου μεταξύ 2450 π.Χ. με 2400 π.Χ) και τον διαδέχθηκε ο Αντάμου.

## Ιστορικότητα
Ο διάδοχος, σύμφωνα με τον Κατάλογο των Ασσύριων Βασιλιάδων, είναι ο Αντάμου ενώ μετά τον Τουντίγια και τον Αντάμου έχουν καταγραφεί άλλοι περίπου δεκατρείς βασιλιάδες: Γιάνγκι, Σουχλάμου, Χαρχάρου, Μαντάρου, Ίμσου, Χάρσου, Ντιντάνου, Χάνα, Ζουάμπου, Νουάμπου, Αμπάζου, Μπέλου και Αζάραχ. Τίποτα συγκεκριμένο δεν είναι ακόμα γνωστό σχετικά με αυτά τα ονόματα. Ωστόσο, έχει παρατηρηθεί ότι μια Βαβυλωνιακή επιγραφή που αναφέρει την προγονική καταγωγή του Χαμουραμπί της Βαβυλώνας φαίνεται να έχει αντιγράψει τα ίδια ονόματα από το Τουντίγια μέχρι τον Νουάμπου, αν και σε μεγάλο βαθμό κατεστραμμένη μορφή: Το όνομα του Τουντίγια ενώνεται με αυτό του Αντάμου και εμφανίζεται εκεί ως Τουμπτιγιαμούτου.

Στην αρχική αρχαιολογικές αναφορά από την Έμπλα, φαίνεται ότι η ύπαρξη του Τουντίγια επιβεβαιώθηκε με την ανακάλυψη της επιγραφής, όπου αναφέρεται ότι είχε συνάψει συνθήκη για τη λειτουργία κάρουμ σε έδαφος των Εβλαϊτών, με τον "Βασιλιά" Ιμπρίουμ της Έβλας (τώρα είναι γνωστό ότι ήταν ο βεζίρης του βασιλιά Ισάρ-Νταμού της Έβλας.) Ολόκληρη η ανάγνωση είναι τώρα υπό αμφισβήτηση, καθώς αρκετοί μελετητές έχουν πρόσφατα υποστηρίξει ότι η συνθήκη δεν αναφέρεται στον βασιλιά Τουντίγια της Ασσούρ, αλλά με κάποιον ανώνυμο βασιλιά από μια αβέβαιη θέση με το όνομα Αμπαρσάλ.

Οι πρώτοι ασσύριοι βασιλείς καταγράφονται ως "βασιλείς που έζησαν σε σκηνές" (όπως ο Τουντίγια), κατά τους πρώτους ανεξάρτητους ημινομαδικούς ανεξάρτητους γεωργούς. Η Ασσυρία πιστεύεται ότι ξεκίνησε πρώτα ως ολιγαρχία παρά ως μοναρχία. Οι βασιλιάδες σε κάποιο σημείο έγιναν πλήρως αστικοποιημένοι και ίδρυσαν την πόλη-κράτος Ασσούρ.

## Παραπομπές


## Βιβλιογραφία

* Edmond Sollberger, "the so-called treaty between Ibla and 'Ashur'", Studii Eblaiti 3 (1980:129-155).
Κατηγορία:Βασιλείς της Ασσυρίας
Wolfram Mathematica

Το **Wolfram Mathematica** (συχνά αναφέρεται και απλά ως **Mathematica**) είναι σύγχρονο τεχνικό υπολογιστικό σύστημα που εκτείνονται στις περισσότερες περιοχές της τεχνικής υπολογιστικής — όπως νευρωνικά δίκτυα, μηχανική μάθηση, επεξεργασία εικόνας, γεωμετρία,  επιστήμη των δεδομένων, απεικονίσεις, και άλλα. Το σύστημα χρησιμοποιείται σε πολλές τεχνικές, επιστημονικές, μηχανικές, μαθηματικές και υπολογιστικές χρήσεις. Σχεδιάστηκε από τον Στίβεν Βόλφραμ και έχει αναπτυχθεί από την Wolfram Research του Σαμπέιν στο Ιλινόι. Η Wolfram Language είναι η γλώσσα προγραμματισμού που χρησιμοποιείται στο Mathematica.

## Παραπομπές


## Εξωτερικοί σύνδεσμοι
* 

Κατηγορία:Λογισμικό απόδειξης θεωρημάτων
Κατηγορία:Λογισμικό φυσικής
Κατηγορία:Λογισμικό μαθηματικών
Κατηγορία:Διαλειτουργικό λογισμικό
YouTuber

Ένας **YouTuber** ή αλλιώς **διασημότητα του YouTube** ή **δημιουργός περιεχομένου του YouTube**, είναι ένα είδος διαδικτυακής διασημότητας, ο οποίος έχει κερδίσει τη δημοτικότητα του από τα βίντεο του στον ιστότοπο κοινής χρήσης βίντεο YouTube. Ορισμένες προσωπικότητες του YouTube έχουν εταιρικούς χορηγούς που πληρώνουν για την τοποθέτηση προϊόντων στα βίντεο τους ή την παραγωγή διαδικτυακών διαφημίσεων. Τον Φεβρουάριο του 2020, ο Σουηδός YouTuber με το ψευδώνυμο PewDiePie έγινε ο πιο δημοφιλής YouTuber, με περισσότερους από 100 εκατομμύρια συνδρομητές (αν εξαιρεθούν οι επίσημοι λογαριασμοί της εταιρείας YouTube και η ινδική εταιρεία T-Series, της οποίας το κανάλι λειτουργείται από μια ομάδα υπαλλήλων της εταιρείας).

Σύμφωνα με πολλές μελέτες, οι YouTubers έχουν γίνει μια σημαντική πηγή πληροφόρησης και ψυχαγωγίας για τις νέες γενιές. Οι YouTubers περιγράφονται συχνά ως μικροδιασημότητες.

## Ιστορία
Η διαδικτυακή ιστοσελίδα "`www.youtube.com`" ενεργοποιήθηκε στις 14 Φεβρουαρίου 2005 από τον Τσαντ Χάρλεϊ, τον Στιβ Τσεν και τον Τζαουέντ Καρίμ, όταν εργαζόντουσαν για την PayPal. Το πρώτο κανάλι του YouTube, "Jawed" (στα Ελληνικά Τζαουέντ) δημιουργήθηκε στις 23 Απριλίου 2005 από τον συνιδρυτή του YouTube με το ίδιο όνομα. Έβαλε το πρώτο βίντεο του YouTube, ένα σύντομο κλιπ βίντεο με τίτλο *Εγώ στον ζωολογικό κήπο*, την ίδια μέρα.
 

Το 2007, το YouTube ξεκίνησε το "Πρόγραμμα συνεργατών" του, ένα διακανονισμό κοινής χρήσης εσόδων που επέτρεψε στους YouTubers να κερδίσουν χρήματα από τα βίντεο που ανέβασαν στο YouTube.

Μέχρι τον Οκτώβριο του 2015, υπήρχαν περισσότερα από 17.000 κανάλια YouTube με περισσότερους από 100.000 συνδρομητές και περίπου 1.500 με περισσότερα από ένα εκατομμύριο.

## Εμπορική επιτυχία
Η επιτυχία των YouTube βίντεο έχει κάνει τους YouTubers στόχο των εταιρικών χορηγών, που πληρώνουν για να συμπεριληφθούν σε αυτά. Το 2015, το επιχειρησιακό περιοδικό *[[Forbes]]* ανέφερε ότι ο Φίλιξ Σέλμπεργκ, γνωστός στο YouTube ως PewDiePie, είχε κερδίσει περίπου 12 εκατομμύρια δολάρια μόνο το 2014, κάτι περισσότερο από κάποιους δημοφιλείς ηθοποιούς όπως η Κάμερον Ντίαζ ή η Γκουίνεθ Πάλτροου.

## Δείτε επίσης
*Youtube
*PewDiePie
*T-Series

## Παραπομπές

Κατηγορία:YouTube